# Пускане в експлоатация

##

- Задействайте превключвателя за посоката на въртене (7) само когато електроинструментът е в покой.

С помощта на превключвателя (7) можете да сменяте посоката на въртене на електро‌инструмента. Това обаче не е възможно при натиснат пусков прекъсвач (6).

Въртене надясно: За пробиване и завиване на винтове натиснете превключвателя за посоката на въртене (7) до упор наляво.

Въртене наляво: За развиване на винтове и гайки натиснете превключвателя за посоката на въртене (7) надясно до упор.

##

С помощта на пръстена за настройка на въртящия момент (2) можете да настроите предварително необходимия въртящ момент на 20 степени. При правилно настройване работният инструмент спира, когато винтът бъде завит плътно в детайла, респ. при достигане на настроения въртящ момент. На позиция съединителят е деактивиран, напр. за режим пробиване.

При развиване на винтове изберете по‑висока степен на въртящия момент, респ. поставете пръстена върху символа .

На позиция максималният въртящ момент за пробиване и завинтване е достигнат.

##

- Задействайте превключвателя за избор на ход (3) само когато електроинструментът е в покой.

- Премествайте превключвателя за предавките винаги до упор. В противен случай електроинструментът може да бъде повреден.

С превключвателя (3) можете предварително да изберете два диапазона на скоростта на въртене.

Позиция на превключвател за предавките (3) | Обороти | Въртящ момент | Област на приложение
--- | --- | --- | ---
1 | Ниско | Високо | За тежки приложения: напр. пробиване и завинтване с голям диаметър
2 | Високо | Ниско | За леки приложения: напр. пробиване и завинтване с малък диаметър

##

Пробиване
Поставете пръстена за предварителен избор на въртящия момент (2) на символа "Пробиване", за да достигнете максималния въртящ момент за пробиване и завинтване.

Завинтване
Поставете пръстена за предварителен избор на въртящия момент (2) на желаната степен на въртящ момент.

##

За включване на електроинструмента натиснете и задръжте пусковия прекъсвач (6).

Работната светлина (9) свети при частично или напълно натиснат пусков прекъсвач (6) и при неблагоприятни светлинни условия подобрява видимостта в зоната на работа.

За да изключите електроинструмента, отпуснете пусковия прекъсвач (6).

##

Можете безстепенно да регулирате скоростта на въртене на електроинструмента по време на работа в зависимост от силата на натиска върху пусковия прекъсвач (6).

По-лек натиск върху пусковия прекъсвач (6) води до по-ниска скорост на въртене. С увеличаване на натиска нараства и скоростта на въртене.

##

Системата за бързо изключване (KickBack Control) осигурява по-добър контрол над електроинструмента и така повишава сигурността на оператора в сравнение с електроинструменти без KickBack Control. При внезапно и непредвидено завъртане на електроинструмента около оста на свредлото електроинструментът се изключва автоматично.

Режимът на бързо зареждане се указва чрез мигане на работната лампа на електроинструмента.

За повторно включване отпуснете пусковия прекъсвач и отново го натиснете.

- Ако функцията KickBack Control е повредена, електроинструментът не може да бъде включен. Допускайте ремонтът на електроинструмента да се извършва само от квалифицирани техници и само с използване на оригинални резервни части.

##

При ползване съобразно предназначението и инструкциите в това ръководство електроинструментът не може да бъде претоварен. При твърде силно натоварване електроинструментът се изключва от електрониката до достигане на оптималния температурен интервал за работа.

Това състояние се сигнализира чрез светлина от трите светодиода на индикатора за акумулаторната батерия . Светодиодите се изключват, ако електроинструментът отново е достигнал оптимална работна температура.