# Uvedenie do prevádzky

##

- Prepínač smeru otáčania (7) aktivujte len na zastavenom elektrickom náradí.

Prepínačom smeru otáčania (7) môžete meniť smer otáčania elektrického náradia. Nie je to však možné vtedy, keď je stlačený vypínač (6).

Pravobežný chod: Na vŕtanie a zaskrutkovávanie skrutiek zatlačte prepínač smeru otáčania (7) doľava až na doraz.

Ľavobežný chod: Na uvoľňovanie, resp. vyskrutkovávanie skrutiek a matíc stlačte prepínač smeru otáčania (7) až na doraz doprava.

##

Nastavovacím kolieskom predvoľby krútiaceho momentu (2) môžete predvoliť potrebný krútiaci moment v 20 stupňoch. Pri správnom nastavení sa pracovný nástroj zastaví, keď je skrutka zaskrutkovaná do materiálu tak, že s ním lícuje, prípadne keď sa dosiahne nastavený krútiaci moment. V pozícii je vypínacia spojka deaktivovaná, napr. na vŕtanie.

Pri vyskrutkovávaní skrutiek zvoľte prípadne vyššie nastavenie, príp. nastavte na symbol .

Maximálny krútiaci moment na vŕtanie a skrutkovanie sa dosiahne v pozícii .

##

- Prepínač rýchlostných stupňov (3) aktivujte len pri zastavenom elektrickom náradí.

- Posúvajte prepínač rýchlostných stupňov vždy až na doraz. Inak by sa mohlo ručné elektrické náradie poškodiť.

Prepínačom rýchlostných stupňov (3) sa dajú predvoliť 2 rozsahy otáčok.

Poloha spínača prevodových stupňov (3) | Otáčky | Krútiaci moment | Druh použitia
--- | --- | --- | ---
1 | Nízke | Vysoké | Na ťažké použitie: napr. vŕtanie a skrutkovanie s veľkým priemerom
2 | Vysoké | Nízke | Na ľahké použitie: napr. vŕtanie a skrutkovanie s malým priemerom

##

Vŕtanie
Nastavte nastavovacie koliesko predvoľby krútiaceho momentu (2) na symbol „vŕtanie“, aby ste získali maximálny krútiaci moment pre vŕtanie a skrutkovanie.

Skrutkovanie
Nastavte nastavovacie koliesko predvoľby krútiaceho momentu (2) na želaný stupeň krútiaceho momentu.

##

Na zapnutie elektrického náradia stlačte vypínač (6) a držte ho stlačený.

Pracovné svetlo (9) svieti pri mierne alebo úplne zatlačenom vypínači (6) a umožňuje osvetlenie pracovnej oblasti pri nepriaznivých svetelných podmienkach.

Na vypnutie elektrického náradia vypínač (6) uvoľnite.

##

Otáčky zapnutého elektrického náradia môžete plynulo regulovať tým, do akej miery stláčate vypínač (6).

Mierny tlak na vypínač (6) vyvolá nízke otáčky. Pri zvýšení tlaku sa otáčky zvýšia.

##

Rýchle vypnutie (KickBack Control) poskytuje lepšiu kontrolu nad elektrickým náradím, čím zvyšuje ochranu používateľa v porovnaní s iným elektrickým náradím bez funkcie KickBack Control. Pri náhlej a nepredvídateľnej rotácii elektrického náradia okolo osi vŕtania sa elektrické náradie vypne.

Rýchle vypnutie je indikované blikaním pracovného svetla na elektrickom náradí.

Na opätovné uvedenie do prevádzky uvoľnite vypínač a znova ho stlačte.

- Ak je funkcia KickBack Control chybná, elektrické náradie sa nedá zapnúť. Opravu elektrického náradia zverte len kvalifikovanému odbornému personálu, ktorý používa len originálne náhradné diely.

##

Pri používaní v súlade s určením nemôže dôjsť k preťaženiu náradia. V prípade silného zaťaženia elektronika automaticky vypne elektrické náradie dovtedy, kým sa znova nedosiahne optimálna prevádzková teplota.

Tento stav sa signalizuje bežiacim svetlom tromi LED ukazovateľa stavu nabitia akumulátora . LED sa vypnú, keď elektrické náradie znova dosiahne optimálnu prevádzkovú teplotu.